શીર્ષક: લૉકડાઉન 5.0 : 31 મે બાદ લૉકડાઉન રહેશે કે છૂટછાટો અપાશે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
આ દરમિયાન આગળની રણનીતિ પર વાત કરવા માટે ગુરુવારે ગૃહમંત્રી અમિત શાહે રાજ્યોના મુખ્ય મંત્રીઓ સાથે બેઠક પણ કરી હતી. નોંધનીય છે કે અત્યાર સુધી રાજ્યોના મુખ્ય મંત્રીઓ સાથે આ ચર્ચા વડા પ્રધાન નરેન્દ્ર મોદી જ કરતા હતા.

આ બેઠક બાદથી જ એ વાતની ચર્ચા શરૂ થઈ ગઈ છે કે ભારતમાં પાંચમાં તબક્કાના લૉકડાઉનનું સ્વરૂપ કેવું હશે? કયાં શહેરો અને વિસ્તારોને લૉકડાઉનમાં છૂટ અપાશે તેમજ કઈ વસ્તુઓ અને સેવાઓ ફરીથી પૂર્વવત્ બનાવાશે? 

ગૃહમંત્રી અમિત શાહ સાથેની બેઠક પહેલાં કૅબિનેટ સૅક્રેટરી રાજીવ ગાબાએ રાજ્યોના મુખ્ય સચિવો સાથે વાત કરી હતી. તેમનું ધ્યાન 13 શહેરો પર કેન્દ્રિત હતું, જ્યાં કોરોનાના સૌથી વધુ કેસો સામે આવ્યા છે.

ચોથા તબક્કાના લૉકડાઉનમાં રાહતો આપવાની સાથે દેશમાં કોરોના સંક્રમણની ઝડપમાં પણ વધારો જોવા મળ્યો છે. જોકે, તેની આશંકા પહેલાંથી વ્યક્ત કરાઈ રહી હતી. પરંતુ જે પાંચ રાજ્યોમાં કોરોનાના દર્દીઓની સંખ્યા સૌથી વધુ છે, તે રાજ્યો કેન્દ્ર સરકાર માટે પણ ચિંતાનો વિષય બની ગયાં છેતેથી સંભવ છે કે સરકારના આગામી નિર્ણયોનું ફોકસ આ રાજ્યો પર વધુ હશે. એ વાતથી પણ ઇન્કાર ન કરી શકાય કે પાછલા તબક્કાની જેમ આ વખતે પણ મોટા ભાગના અધિકારો રાજ્ય સરકારોને જ આપવામાં આવશે.

કર્ણાટક સરકારે ટ્વીટ કરીને કહ્યું કે તેમણે કેન્દ્ર સરકારને વિનંતી કરી છે કે જે રાજ્યોમાં કોરોનાનું સંક્રમણ વધુ છે, એ રાજ્યોમાંથી સીમિત સંખ્યામાં ફ્લાઇટ તેમના રાજ્યમાં મોકલવામાં આવે. 

તેમજ સડકમાર્ગે પણ અન્ય રાજ્યોથી કર્ણાટકમાં આવનાર મુસાફરો પર પ્રતિબંધ લાદવામાં આવ્યો છે. આ એ વાતનો સંકેત આપે છે કે રાજ્ય સરકારો લૉકડાઉનના આગામી તબક્કામાં પોતાની ભૂમિકા વધુ મોટી કરવા માગે છે. 

ઝારખંડના મુખ્ય મંત્રી હેમંત સોરેને મુખ્ય મંત્રીઓની બેઠકમાં પહેલાં જણાવ્યું કે તબક્કાવાર લૉકડાઉનની પરિસ્થિત હળવી બનાવવા માટે જે પણ શ્રેષ્ઠ ઉપાયો હશે તે તેઓ કરશે.

તેમણે એ પણ સ્પષ્ટતા કરી હતી કે તેમની સરકાર કેન્દ્રના નિર્ણયનો અમલ કરશે. 

મહારાષ્ટ્ર સરકારના મંત્રી જયંત પાટિલે બે દિવસ પહેલાં પ્રેસ કૉન્ફરન્સ કરીને જણાવ્યું કે રાજ્ય સરકાર વધુ કેટલીક સેવાઓમાં રાહત આપવાનું વિચારી રહી છે, પરંતુ તેઓ કેન્દ્રના નિર્ણયની રાહ જોઈ રહ્યા છે.

હાલમાં જ હિમાચલ પ્રદેશની સરકારે બે જિલ્લામાં લૉકડાઉનને સ્થાને કર્ફ્યુના આદેશ આપી દીધા છે. આ તમામ રાજ્યોના ઉદાહરણ વડે એ અનુમાન લગાવી શકાય છે કે આવનારા દિવસોમાં રાજ્ય સરકારો પોતપોતાના સ્તરે આ...